สอบถามค่ะ อยากมีน้องค่ะ แต่ประจำเดือนมาไม่ปกติ ช้าบ้าง10วันเร็วบ้าง5 วัน ค่ะตอนเด็ฏเคยเลือดจางให้ยาบำรุงเลือดมาทานค่ะ แล้วช่องคลอดมักจะอักเสบบ่อย ๆ ค่ะ อยากทราบว่าจะโอกาสจะมีบุตรยากไหม แล้วก็เราจะทานอาหารเสริมได้ไหมคะ อายุ 23 ปีค่ะ
สวัสดีค่ะ การจะถือว่ามีภาวะมีบุตรยากนั้น จะนับเมื่อไม่สามารถตั้งครรภ์ได้ภายใน 1 ปี โดยที่ไม่ได้ใช้วิธีคุมกำเนิดใดๆ ซึ่งสาเหตุที่ทำให้มีภาวะมีบุตรยากนั้น อาจเกิดได้ทั้งจากฝ่ายหญิงและฝ่ายชาย โดยสาเหตุจากฝ่ายหญิงพบได้ 40%-50% จากฝ่ายชายพบได้ 25%-30% ที่เหลือคือเกิดจาก 2 ฝ่ายร่วมกัน และการตรวจไม่พบสาเหตุสาเหตุจากฝ่ายชาย คือมีปริมาณอสุจิน้อยหรืออสุจิไม่แข็งแรง อสุจิผิดปกติ สำหรับฝ่ายหญิงนั้น อาจเกิดจาก การตกไข่ที่ไม่สม่ำเสมอ หรือไม่มีการตกไข่ มีซีสต์หรือเนื้องอกที่รังไข่ ท่อนำรังไข่อุดตัน มีเนื้องอกมดลูกในโพรงมดลูก เยื่อบุโพรงมดลูกเจริญผิดที่ มีพังผืดในอุ้งเชิงกรานหรือที่ปีกมดลูก เป็นต้น ส่วนสาเหตุอื่นๆ ทั้งจากฝ่ายหญิงและฝ่ายชาย เช่น อายุมาก สูบบุหรี่ ดื่มแอลกอออล์เป็นประจำ เป็นต้นสำหรับการที่ประจำเดือนมาไม่ตรงรอบ แต่หากมีระยะห่างระหว่างรอบประจำเดือนที่ 21-35 วัน ก็ไม่ได้ถือว่าผิดปกติอะไร และไม่น่ามีภาวะมีบุตรยาก หากไม่มีความผิดปกติอื่นๆ ดังยกตัวอย่างไปค่ะส่วนการที่เคยมีภาวะโลหิตจาง หากตรวจมาตั้งแต่เด็กแล้ว ก็ไม่สามารถบอกได้ว่าในปัจจุบันยังมีอยู่หรือไม่ ดังนั้น หากต้องการที่จะตั้งครรภ์ ก้ควรเตรียมความพร้อมทั้งฝ่ายหญิงและฝ่ายชาย โดยไปตรวจร่างกายและตรวจเลือดก่อนการตั้งครรภ์ค่ะ สำหรับอาหารเสริมต่างๆ ไม่ได้ช่วยในเรื่องการตั้งครรภ์ได้ค่ะ และหากทานไป แล้วเกิดการตั้งครรภ์โดยยังไม่รู้ตัว อาหารเสริมที่ทาน อาจมีผลต่อทารกในครรภ์ได้ค่ะ ดังนั้น หากต้องการจะตั้งครรภ์ ก็ไม่ควรทานอาหารเสริมใดๆ ไป ยกเว้นในกลุ่มวิตามินและเกลือแร่ที่อาจทานได้ แต่หากโดยปกติ ทานอาหารได้หลากหลายเพียงพออยู่แล้ว ก็ไม่จำเป็นต้องทานไปค่ะ